
I. UVODNE NAPOMENE
Prema Zakonu o pravu na pristup informacijama, članak 22. Stavak 4. (NN , broj 172/03, 144/10, 37/11 i 77/11) ovaj Katalog informacija sadrži pregled informacija koje posjeduje, raspolaže ili nadzire Osnovna škola Sveti Martin na Muri.
Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.
1. Putem službene web stranice škole : 
· Informacije o ustroju i nadležnosti škole
· Informacije o zaposlenicima
· Informacije o aktivnostima škole
· Informacije o učeničkim aktivnostima
· Informacije o načinu i pravilima školovanja
· Najave aktivnosti škole
· Objave priopćenja za javnost
2. Neposrednim pružanjem informacija korisniku koji je podnio zahtjev za pristup informacijama,
3. Uvidom u dokumente i izradim preslika dokumenata koji sadrže tražene informacije,
4. Dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev
Svrha objavljivanja kataloga informacija je informiranje javnosti o dokumentima i informacijama koje posjeduje Osnovna škola Sveti Martin na Muri glede ostvarivanja prava na pristup informacijama. 
Informacijama i dokumentima koji su javno dostupni u elektroničkom obliku moguće je pristupiti izravno iz kataloga, bez upućivanja posebnog zahtjeva, a za sve ostale informacije i dokumente korisnika prava na pristup informacijama ostvaruje podnošenjem usmenog ili pisanog zahtjeva.
Pravo na pristup informacijama pripada svim korisnicima na jednak način i pod jednakim uvjetima i oni su ravnopravni u njegovom ostvarivanju.
Temeljem Zakona o pravu na pristup informacijama Osnovna škola Sveti Martin na Muri uskratit će pravo na pristup informaciji ako je informacija klasificirana stupnjem tajnosti sukladno zakonu i/ili općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.
Osnovna škola Sveti Martin na Muri može uskratiti pravo na pristup informaciji ako postoje osnovane sumnje da bi njezino objavljivanje:
· Onemogućilo učinkovito, neovisno i nepristrano vođenje sudskog, upravnog ili drugog pravno uređenog postupka, izvršenja sudske odluke ili kazne, 
· Onemogućilo rad tijela koja vrše upravni nadzor, inspekcijski nadzor, odnosno nadzor zakonitosti,
· Povrijedilo pravo intelektualnog vlasništva, osim u slučaju izričitoga pisanog pristanka autora ili vlasnika

II. OSNOVNI PODACI O OSNOVNOJ ŠKOLI SVETI MARTI NA MURI
Osnovna škola Sveti Martin na Muri obavlja javnu djelatnost u smislu Zakona o odgoju i obrazovanju u osnovnoj i srednjoj školi i izvodi nastavu osnovnog obrazovanja i odgoja djece i mladih.
Na osnovi  javnih ovlasti obavlja slijedeće poslove:
· Upisi u školu i ispisi iz škole s vođenjem odgovarajuće evidencije  i dokumentacije
· Organizacija i izvođenje nastave i drugih oblika odgojno- obrazovnog rada s učenicima te vođenje odgovarajuće evidencije,
· Vrednovanje i ocjenjivanje učenika te vođenje odgovarajućih evidencija o tome kao i vođenje evidencije o učeničkim postignućima, 
· Izricanje pedagoških mjera i vođenje evidencije  o njima, 
· Izdavanje javnih isprava i drugih potvrda,
· Upisivanje podataka o odgojno obrazovnom radu u e-Maticu – zajednički elektronički upisnik ustanova
Ustrojbene jedinice u sastavu Osnovne škole Sveti Martin na Muri su:
· Ravnatelj
· Tajništvo
· Stručna služba (pedagog, knjižnica)
Osnovnom školom  upravljaju ravnatelj i Školski odbor.

III. NAMJENA
Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

IV. NAČIN OSIGURAVANJA
Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.
1. Putem službenih web stranica škole:   http://www.os-svetimartinnamuri.skole.hr
2. Putem dostavljanja zahtjeva za ostvarivanje prava na pristup informacijama




Zahtjev se podnosi:

· Pisanim putem na poštansku adresu Škole:
Osnovna škola Sveti Martin na Muri
Trg Svetog Martina 4
40 313 Sveti Martin na Muri
· Putem elektroničke pošte na sljedeću adresu:
os-sveti-martin@ck.htnet.hr
· Telefonom ili telefaksom na broj:
040/ 868 – 206
· Usmenim putem u službenim prostorijama Škole svakog radnog dana od 9-13 sati

Podnositelj zahtjeva nije obvezan navesti razloge zbog kojih traži pristup informacijama.
Korisnici prava na pristup informacijama oslobođeni su od plaćanja upravnih pristojbi.
Sukladno članku 19. Zakona o pravu na pristup informacijama, Osnovna škola Sveti Martin na Muri ima pravo na naknadu stvarnih materijalnih troškova. Naknada se uplaćuje u korist žiro- računa Osnovne škole Sveti Martin na Muri broj: 2392007-1100043615 uz navođenje „naznake“ pristup informacijama“, ili na blagajni škole.
Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva. 

